Agenţia Naţională a Funcţionarilor Publici (ANFP) implementează în perioada septembrie 2012 – noiembrie 2015 proiectul ***„e – ANFP*** *– Întărirea capacităţii instituţionale a ANFP în vederea asigurării unui management performant al funcţiei publice şi funcţionarilor publici la nivelul administraţiei publice centrale şi al serviciilor publice din subordinea/coordonarea autorităţilor publice centrale şi locale prin implementarea de instrumente inovatoare”*  cod SMIS 36675, având o valoare de **14.513.253,92 lei fără TVA.**

Scopul prezentului proiect este dezvoltarea de instrumente inovatoare specifice pentru îndeplinirea eficientă a rolului şi atribuţiilor pe care ANFP le exercită în domeniul funcţiei publice şi al funcţionarilor publici referitoare la **utilizarea semnăturii electronice la nivelul administraţiei centrale şi locale** precum şi arhivarea electronică a documentaţiei existente în arhiva ANFP. Astfel, aceste elemente vor contribui la dezvoltarea capacităţii de management a ANFP şi îmbunătăţirea comunicării /relaţionării cu instituţiile publice.

Pentru a asigura o bună comunicare și diseminare a informațiilor privitoare activitățile proiectului e-ANFP, cod SMIS 36675, **ANFP adresează solicitarea către toți** ordonatorii de credite/reprezentanții legali ai instituțiilor și autorităților publice din cadrul administrației publice centrale și locale să demareze procedura de validare în vederea emiterii certificatelor digitale până la data de **6 noiembrie 2015**, la unul din reprezentanții certSIGN prezenți la nivel național, unde vor trebui săpredea angajatului certSIGN documentul “TERMENI şi CONDIŢII GENERALE privind furnizarea de servicii de certificare” completat și semnat în 2 exemplare și o copie CI/BI conform cu originalul datată și semnată.

Având în vedere faptul că certificatele digitale au fost achiziționate în cadrul unui proiect cu finanțare europeană, și ținând cont de recomandările primite din partea AM PODCA, vă aducem la cunoștință faptul că se impune semnarea unui contract de comodat, ce presupune cedarea de către ***comodant*** (ANFP), cu titlu gratuit, pe o perioadă de 1 an de zile de la data emiterii, în favoarea ***comodatarului* (**instituțiile și autoritățile publice din cadrul administrației publice centrale și locale) acesta din urmă având ca principală obligație păstrarea şi utilizarea pe o perioadă de cel puțin 5 ani de la finalizarea proiectului a token-ului primit.

Ca urmare a celor mai sus menționate și ținând cont de faptul că semnătura electronică extinsă va fi folosită cu prioritate și **în mod obligatoriu**, începând cu anul viitor, de către instituțiile și autoritățile publice prin utilizarea *Portalului de management al funcțiilor publice și al funcționarilor publici î*n relația cu ANFP conform *proiectului : Hotărâre de Guvern , privind formatul standard al evidenţei funcţiilor publice şi a funcţionarilor publici şi dosarul profesional al funcţionarilor publici*, vă adresăm rugămintea de a depune toate diligențele pentru respectarea termenelor anterior precizate, în cazul în care doriţi **primirea şi utilizarea cu titlu gratuit** a semnăturii electronice extinse prin intermediul *proiectul e-ANFP SMIS 36675.*